
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1155 

7 Μαίου 2014 


ΑΠΟΦΑΣΕΙ Σ 

Αριθμ. 4.11268/ΟΙΚ.5.8232 

Κατηγοριοποίηση παρατυπιών/παραβάσεων και κα¬ 
θορισμός του είδους των κυρώσεων που επιβάλ¬ 
λονται από την Ειδική Υπηρεσία Εφαρμογής Συγ- 
χρηματοδοτούμενων Ενεργειών από το Ευρωπαϊκό 
Κοινωνικό Ταμείο, κατά τη διενέργεια διοικητικών 
και επιτόπιων επαληθεύσεων και ελέγχων, κατά 
την υλοποίηση ενεργειών επαγγελματικής κατάρ¬ 
τισης συγχρηματοδοτούμενων από το ΕΚΤ ή το 
ΕΤΠΑ βάσει του άρθρου 34, παράγραφος 2 του Γε¬ 
νικού Κανονισμού 1083/2006, όπως ισχύει, στο πλαί¬ 
σιο των Επιχειρησιακών Προγραμμάτων του ΕΣΠΑ 
2007-2013. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 90 του «Κώδικα για την Κυβέρνηση και 
τα Κυβερνητικά όργανα» που κυρώθηκε με το άρθρο 
πρώτο του Π.Δ. 63/2005 (ΦΕΚ Α' 98). 

2. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» (ΦΕΚ 267/Α'/03-12-2007), όπως τρο¬ 
ποποιημένος ισχύει. 

3. Τις διατάξεις του Π.Δ. 368/89 (ΦΕΚ 163/Α') για τον 
Οργανισμό του Υπουργείου Απασχόλησης και Κοινωνι¬ 
κής Προστασίας, όπως τροποποιήθηκε και ισχύει. 

4. Το Π.Δ. 475/1993 (ΦΕΚ 205/Α') «Σύσταση Γενικής 
Γραμματείας απασχόλησης και διαχείρισης κοινοτικών 
πόρων στο Υπουργείο Εργασίας» η οποία μετονομάσθη¬ 
κε με το άρθρο 18 του ν. 2224/1994 (ΦΕΚ 112/Α') σε Γ ενική 
Γραμματεία Διαχείρισης Κοινοτικών και Άλλων Πόρων. 

5. Το Π.Δ. 85/2012 «Ιδρυση και Μετονομασία Υπουρ¬ 
γείων, μεταφορά και κατάργηση Υπηρεσιών» (ΦΕΚ 141/ 
Α'/21.06.2012). 

6. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών». (ΦΕΚ Α' 141/21.6.2012). 

7. Τον Κανονισμό (ΕΚ) αριθ. 1083 του Συμβουλίου της 
11 Ιουλίου 2006 περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο και το Ταμείο Συνοχής 
και την κατάργηση του Κανονισμού (ΕΚ) αριθ. 1260/1999. 


8. Τη με αριθμ. 14053/ΕΥΣ1749/ΦΕΚ 540/Β'/27-03-2008 
Υπουργική Απόφαση Συστήματος Διαχείρισης, όπως 
αυτή τροποποιήθηκε και ισχύει. 

9. Την υπ’ αριθμ. 37156/18953/20-05-2008 ΚΥΑ των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομίας και Οικονομικών και Απασχόλησης 
και Κοινωνικής Προστασίας σχετικά με την «Τροποποί¬ 
ηση της υπ’ αριθμ. 107900/12-04-2001 Κοινής Υπουργικής 
Απόφασης (ΦΕΚ Β' 599/21-05-2001) ως ισχύει, με σκοπό 
την αναδιάρθρωση της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊ¬ 
κό Κοινωνικό Ταμείο στο Υπουργείο Απασχόλησης και 
Κοινωνικής Προστασίας, σύμφωνα με το άρθρο 5 του 
Ν. 3614/2007» (ΦΕΚ Β' 1005/30-05-2008). 

10. Το υπ’ αριθμ. 53358/4752/16.07.2008'Εγγραφο Επιβε¬ 
βαίωσης Διαχειριστικής Επάρκειας της Ειδικής Υπηρεσί¬ 
ας Εφαρμογής Συγχρηματοδοτούμενων Ενεργειών από 
το ΕΚΤ, ως δικαιούχου του ΕΣΠΑ κατά τη μεταβατική 
περίοδο. 

11. Την υπ’ αριθμ. 110327/14-02-2005 (ΦΕΚ 230/Β7 
21-02-2005) Κοινή Απόφαση Υπουργών Οικονομίας και 
Οικονομικών και Απασχόλησης και Κοινωνικής Προστα¬ 
σίας, που ορίζει το «Σύστημα Πιστοποίησης Κέντρων 
Επαγγελματικής Κατάρτισης (ΚΕΚ)». 

12. Την υπ’ αριθμ. 11384/13-05-2003 (ΦΕΚ 616/Β7 
19-05-2003) Κοινή Απόφαση των Υπουργών Οικονομίας 
και Οικονομικών και Εργασίας και Κοινωνικών Ασφαλί¬ 
σεων για το «Σύστημα Παρακολούθησης και Αξιολόγη¬ 
σης των Κέντρων Επαγγελματικής Κατάρτισης». 

13. Την υπ’ αριθμ. 110328/14-02-2005 Κοινή Απόφαση 
των Υπουργών Οικονομίας και Οικονομικών και Απα¬ 
σχόλησης και Κοινωνικής Προστασίας που ορίζεται το 
«Σύστημα Πιστοποίησης Παρακολούθησης και Αξιολό¬ 
γησης Εξειδικευμένων Κέντρων Κοινωνικής και Επαγ¬ 
γελματικής Ένταξης Ατόμων με Αναπηρίες (ΑμεΑ) και 
απεξαρτημένων ατόμων ή ατόμων υπό απεξάρτηση», 
(ΦΕΚ 231 /τ.Β'/21.02.2005). 

14. Το Ν. 4093/2012 (ΦΕΚ 222/Α712-11-2012) «Εγκριση 
Μεσοπρόθεσμου Πλαισίου Δημοσιονομικής Στρατη¬ 
γικής 2013-2016 - Επείγοντα Μέτρα Εφαρμογής του 
Ν. 2046/2012 και του Μεσοπρόθεσμου Πλαισίου Δημο¬ 
σιονομικής Στρατηγικής 2013-2016», όπως τροποποιή¬ 
θηκε και ισχύει. 

15. Την υπ’ αριθμ. 113613/09-11-2006 (ΦΕΚ 1700/ 
Β'/21.11.2006) Κοινή Απόφαση των Υπουργών Οικονομίας 

και Οικονομικών και Απασχόλησης και Κοινωνικής Προ¬ 
στασίας με θέμα «Τροποποίηση της υπ’ αριθμ. 113172/17- 
11-2005 (ΦΕΚ 1593/Β'/2005) κοινής υπουργικής απόφασης 
των Υπουργών οικονομίας και Οικονομικών και Απασχό¬ 
λησης και Κοινωνικής Προστασίας περί Συστήματος 
Πιστοποίησης Εκπαιδευτών Ενηλίκων». 

16. Την υπ’ αριθμ. 112282/31-07-2006 (ΦΕΚ 1094/Β7 
10-8-2006) Κοινή Απόφαση των Υπουργών Οικονομί¬ 
ας και Οικονομικών και Απασχόλησης και Κοινωνικής 
Προστασίας για το «Σύστημα διαχείρισης του Ενιαίου 
Μητρώου Αξιολογητών (Ε.Μ.Α) του Υπουργείου Απασχό¬ 
λησης και Κοινωνικής Προστασίας». 

17. Την υπ’ αριθμ. 55582/1933/25-07-2008 (ΦΕΚ 1491/ 
Β'/29-07-2008) Κοινή Απόφαση Υπουργών Οικονομίας 
και Οικονομικών και Απασχόλησης και Κοινωνικής Προ¬ 
στασίας για το «Ενιαίο Σύστημα Διαχείρισης, Αξιολό¬ 
γησης, Παρακολούθησης και Ελέγχου των Ενεργειών 
Επαγγελματικής Κατάρτισης Συγχρηματοδοτούμενων 
από το ΕΚΤ στο πλαίσιο του ΕΣΠΑ 2007-2013 για όλα τα 
επιχειρησιακά προγράμματα που εμπεριέχουν δράσεις 
κατάρτισης». 

18. Την υπ. αριθμ. 1.5188/οικ. 3.968 (ΦΕΚ 915/Β720.5.2011) 
Κοινή Απόφαση των Υπουργών Οικονομίας και Οικο¬ 
νομικών και Απασχόλησης και Κοινωνικής Προστασί¬ 
ας «Τροποποίηση και κωδικοποίηση της υπ’ αρ. οικ. 
55582/1933/2008 (ΦΕΚ 1491/Β) όπως τροποποιήθηκε με 
τη με αριθμό 0.15968/3.2570/2010 (ΦΕΚ 1503/Β7) Κοινή 
Απόφαση των Υπουργών Οικονομίας, Ανταγωνιστικό¬ 
τητας και Ναυτιλίας, Παιδείας, Δια Βίου Μάθησης και 
Θρησκευμάτων και Εργασίας και Κοινωνικής Ασφάλι¬ 
σης, με θέμα Ενιαίο Σύστημα Διαχείρισης, Αξιολόγησης, 
Παρακολούθησης και Ελέγχου των Ενεργειών Επαγ¬ 
γελματικής Κατάρτισης συγχρηματοδοτούμενων από 
το ΕΚΤ ή το ΕΤΠΑ βάσει του άρθρου 34, παράγραφος 
2 του Γενικού Κανονισμού 1083/2006, όπως ισχύει, στο 
πλαίσιο του ΕΣΠΑ (2007-2013) για όλα τα Επιχειρησιακά 
Προγράμματα που εμπεριέχουν δράσεις κατάρτισης". 

19. Το Ν. 3879/2010 «Ανάπτυξη της Δια Βίου Μάθησης 
και λοιπές διατάξεις» (ΦΕΚ Α' 163/21.09.2010). 

20. Το Π.Δ. 118/2007 (ΦΕΚ 150/τ.Α7ΐ0-07-2007) «Κα¬ 
νονισμός Προμηθειών Δημοσίου», στα σημεία που δεν 
καλύπτονται από τις προκηρύξεις που εκδίδονται στα 
πλαίσια των Επιχειρησιακών Προγραμμάτων του ΕΣΠΑ 
και από το Π.Δ. 60/2007. 

21. Την υπ’ αριθμ. 2004/18/ΕΚ Οδηγία του Ευρωπαϊκού 
Κοινοβουλίου και του Συμβουλίου (Ε.Ε Ε134/30-4-2004) 
«περί συντονισμού των διαδικασιών σύναψης δημοσίων 
συμβάσεων έργων, προμηθειών και υπηρεσιών» και την 
υπ’ αριθμ. 14873/395/04-04-2006 εγκύκλιο του Υπουργεί¬ 
ου Οικονομίας και Οικονομικών για την εφαρμογή της 
ανωτέρω Οδηγίας από τις Αναθέτουσες Αρχές. 

22. Το Π.Δ. 60/2007 (ΦΕΚ 64/τ.Α7ΐ6-03-2007), για την 
«Προσαρμογή της Ελληνικής Νομοθεσίας στις διατάξεις 
της Οδηγίας 2004/18/ΕΚ περί συντονισμού των διαδικα¬ 
σιών σύναψης δημοσίων συμβάσεων έργων, προμηθειών 
και υπηρεσιών, όπως τροποποιήθηκε με την Οδηγία 
2005/51/ΕΚ της Επιτροπής και την Οδηγία 2005/75/ΕΚ 
του Ευρωπαϊκού Κοινοβουλίου και του Συμβουλίου της 
16ης Νοεμβρίου 2005. 

23. Το Ν. 2690/1999 (ΦΕΚ 45/τ.Α709-03-1999) «Κύρωση 
Κώδικα Διοικητικής Διαδικασίας και άλλες διατάξεις». 

24. Την εξουσιοδοτική πράξη υπ’ αριθ. οικ. 25568/110 
(ΦΕΚ 1877/Β731-07-2013) του Υπουργού Εργασίας, Κοινω¬ 


νικής Ασφάλισης και Πρόνοιας «Μεταβίβαση αρμοδιοτή¬ 
των του Υπουργού Εργασίας, Κοινωνικής Ασφάλισης και 
Πρόνοιας στο Γενικό Γραμματέα Διαχείρισης Κοινοτικών 
και Άλλων Πόρων, στους Προϊσταμένους των Ειδικών 
Υπηρεσιών και σε Προϊσταμένους Μονάδων». 

25. Την υπ’ αριθ. 9.8158/οικ. 3.1491/12-6-2009 Κοινή 
Υπουργική Απόφαση για το «Σύστημα δημοσιονομικών 
διορθώσεων και διαδικασία ανάκτησης αχρεωστήτως 
ή παρανόμως καταβληθέντων ποσών από πόρους του 
κρατικού προϋπολογισμού για την υλοποίηση προγραμ¬ 
μάτων συγχρηματοδοτούμενων από το Ευρωπαϊκό Κοι¬ 
νωνικό Ταμείο (ΕΚΤ) στο πλαίσιο του ΕΣΠΑ 2007-2013». 

26. Το γεγονός ότι από την πράξη αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Α) Την κατηγοριοποίηση των παρατυπιών/παραβά¬ 
σεων που διαπιστώνονται από την Ειδική Υπηρεσία 
Εφαρμογής Συγχρηματοδοτούμενων Ενεργειών από το 
Ευρωπαϊκό Κοινωνικό Ταμείο (ΕΥΕ-ΕΚΤ) κατά τη διενέρ¬ 
γεια διοικητικών και επιτόπιων επαληθεύσεων και ελέγ¬ 
χων, κατά την υλοποίηση ενεργειών επαγγελματικής 
κατάρτισης συγχρηματοδοτούμενων από το ΕΚΤ ή το 
ΕΤΠΑ βάσει του άρθρου 34, παράγραφος 2 του Γ ενικού 
Κανονισμού 1083/2006, όπως ισχύει, στο πλαίσιο των 
Επιχειρησιακών Προγραμμάτων του ΕΣΠΑ 2007-2013. 

Β) Τον καθορισμό του είδους των κυρώσεων που 
επιβάλλονται από την Ειδική Υπηρεσία Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο (ΕΥΕ-ΕΚΤ) για κάθε κατηγορία παρα¬ 
τυπιών/παραβάσεων. 

Άρθρο 1 

ΔΙΑΧΩΡΙΣΜΟΣ ΚΑΤΗΓΟΡΙΩΝ ΠΑΡΑΤΥΠΙΩΝ/ΠΑΡΑΒΑ- 
ΣΕΩΝ ΑΝΑΛΟΓΑ ΜΕ ΤΟ ΘΕΣΜΙΚΟ ΠΛΑΙΣΙΟ ΑΝΑΘΕΣΗΣ 
ΚΑΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΕΠΑΓΓΕΛΜΑ¬ 
ΤΙΚΗΣ ΚΑΤΑΡΤΙΣΗΣ 

Οι παρατυπίες/παραβάσεις που διαπιστώνονται από 
την Ειδική Υπηρεσία Εφαρμογής Συγχρηματοδοτούμε¬ 
νων Ενεργειών από το Ευρωπαϊκό Κοινωνικό Ταμείο 
κατά τη διενέργεια επιτόπιων και διοικητικών επαλη¬ 
θεύσεων και ελέγχων, κατά την υλοποίηση ενεργειών 
επαγγελματικής κατάρτισης συγχρηματοδοτούμενων 
από το ΕΚΤ ή το ΕΤΠΑ βάσει του άρθρου 34, παράγρα¬ 
φος 2 του Γενικού Κανονισμού 1083/2006, όπως ισχύει, 
στο πλαίσιο των Επιχειρησιακών Προγραμμάτων του 
ΕΣΠΑ 2007-2013, διαχωρίζονται σε δύο γενικές κατηγο¬ 
ρίες, ανάλογα με το θεσμικό πλαίσιο υλοποίησης των 
προγραμμάτων: 

ΓΕΝΙΚΗ ΚΑΤΗΓΟΡΙΑ Α: Περιλαμβάνει τις κατηγορίες 
παρατυπιών/παραβάσεων, καθώς επίσης και το είδος 
των κυρώσεων που επιβάλλονται, αναφορικά με προ¬ 
γράμματα επαγγελματικής κατάρτισης των οποίων η 
ανάθεση και υλοποίηση εμπίπτουν στις διατάξεις των 
Π.Δ. 60/2007 και Π.Δ. 118/2007. 

ΓΕΝΙΚΗ ΚΑΤΗΓΟΡΙΑ Β: Περιλαμβάνει τις κατηγορίες 
παρατυπιών/παραβάσεων, καθώς επίσης και το είδος των 
κυρώσεων που επιβάλλονται, αναφορικά με προγράμμα¬ 
τα επαγγελματικής κατάρτισης των οποίων η ανάθεση 
και υλοποίηση εμπίπτουν στις διατάξεις του άρθρου 
2 της υπ. αριθμ. 1.5188/οικ. 3.968 (ΦΕΚ 915/Β720.5.2011) 
Κοινής Απόφασης των Υπουργών Οικονομίας και Οι¬ 
κονομικών και Απασχόλησης και Κοινωνικής Προστα¬ 
σίας «Τροποποίηση και κωδικοποίηση της υπ’ αρ. οικ. 

55582/1933/2008 (ΦΕΚ 1491/Β') όπως τροποποιήθηκε με 
τη με αριθμό 0.15968/3.2570/2010 (ΦΕΚ 1503/Β7) Κοινή 
Απόφαση των Υπουργών Οικονομίας, Ανταγωνιστικό¬ 
τητας και Ναυτιλίας, Παιδείας, Διά Βίου Μάθησης και 
Θρησκευμάτων και Εργασίας και Κοινωνικής Ασφάλισης, 
με θέμα "Ενιαίο Σύστημα Διαχείρισης, Αξιολόγησης, Πα¬ 
ρακολούθησης και Ελέγχου των Ενεργειών Επαγγελμα¬ 
τικής Κατάρτισης συγχρηματοδοτούμενων από το ΕΚΤ 
ή το ΕΤΠΑ βάσει του άρθρου 34, παράγραφος 2 του 
Γενικού Κανονισμού 1083/2006, όπως ισχύει, στο πλαίσιο 
του ΕΣΠΑ (2007-2013) για όλα τα Επιχειρησιακά Προ¬ 
γράμματα που εμπεριέχουν δράσεις κατάρτισης”, το 
οποίο αναφέρεται στο σύστημα Επιταγών Κατάρτισης 
(ΤΓείηίης νουοίΐθή. 

Αρθρο 2 

ΓΕΝΙΚΗ ΚΑΤΗΓΟΡΙΑ Α 

ΚΑΘΟΡΙΣΜΟΣ ΚΑΤΗΓΟΡΙΩΝ ΠΑΡΑΤΥΠΙΩΝ/ΠΑΡΑΒΑ- 
ΣΕΩΝ ΚΑΙ ΤΟΥ ΕΙΔΟΥΣ ΤΩΝ ΚΥΡΩΣΕΩΝ ΠΟΥ ΕΠΙΒΑΛ¬ 
ΛΟΝΤΑΙ, ΟΙ ΟΠΟΙΕΣ ΔΙΑΠΙΣΤΩΝΟΝΤΑΙ ΚΑΤΑ ΤΗΝ ΥΛΟ¬ 
ΠΟΙΗΣΗ ΠΡΟΓΡΑΜΜΑΤΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 
ΣΗΣ ΠΟΥ ΕΜΠΙΠΤΟΥΝ ΣΤΙΣ ΔΙΑΤΑΞΕΙΣ ΤΩΝ Π.Δ. 60/2007 
και Π.Δ. 118/2007 

Στο Κεφάλαιο Α του Παραρτήματος, το οποίο αποτε¬ 
λεί αναπόσπαστο μέρος της παρούσας, καθορίζονται 
οι κατηγορίες παρατυπιών/παραβάσεων της Γενικής 
Κατηγορίας Α του άρθρου 1, που διαπιστώνονται από 
τα αρμόδια όργανα της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο (ΕΥΕ-ΕΚΤ), κατά τη διεξαγωγή επιτό¬ 
πιων επαληθεύσεων ή διοικητικών ελέγχων και το είδος 
των κυρώσεων που επιβάλλονται για κάθε κατηγορία 
παρατυπιών/παραβάσεων. 

Άρθρο 3 

ΓΕΝΙΚΗ ΚΑΤΗΓΟΡΙΑ Β 

ΚΑΘΟΡΙΣΜΟΣ ΚΑΤΗΓΟΡΙΩΝ ΠΑΡΑΤΥΠΙΩΝ/ΠΑΡΑΒΑΣΕ- 
ΩΝ ΚΑΙ ΤΟΥ ΕΙΔΟΥΣ ΤΩΝ ΚΥΡΩΣΕΩΝ ΠΟΥ ΕΠΙΒΑΛΛΟ¬ 
ΝΤΑΙ, ΟΙ ΟΠΟΙΕΣ ΔΙΑΠΙΣΤΩΝΟΝΤΑΙ ΚΑΤΑ ΤΗΝ ΥΛΟΠΟΙ¬ 
ΗΣΗ ΠΡΟΓΡΑΜΜΑΤΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 
ΠΟΥ ΕΜΠΙΠΤΟΥΝ ΣΤΟ ΣΥΣΤΗΜΑ ΕΠΙΤΑΓΩΝ ΚΑΤΑΡΤΙ¬ 
ΣΗΣ (ΤΒΑΙΝΙΝΟ νΟυΟΗΕΗ) 

Στο Κεφάλαιο Β του Παραρτήματος, το οποίο αποτε¬ 
λεί αναπόσπαστο μέρος της παρούσας, καθορίζονται 
οι κατηγορίες παρατυπιών/παραβάσεων της Γενικής 
Κατηγορίας Β του άρθρου 1, που διαπιστώνονται από 
τα αρμόδια όργανα της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο (ΕΥΕ-ΕΚΤ), κατά τη διεξαγωγή επιτό¬ 
πιων επαληθεύσεων ή διοικητικών ελέγχων και το είδος 
των κυρώσεων που επιβάλλονται για κάθε κατηγορία 
παρατυπιών/παραβάσεων. 

Αρθρο 4 

ΕΠΙΠΛΕΟΝ ΔΙΑΤΑΞΕΙΣ ΠΟΥ ΑΦΟΡΟΥΝ ΣΤΗ ΓΕΝΙΚΗ 
ΚΑΤΗΓΟΡΙΑ ΠΑΡΑΤΥΠΙΩΝ/ΠΑΡΑΒΑΣΕΩΝ Α 

4.1 Σε κάθε περίπτωση που υπάρξει άρνηση διεξαγω¬ 
γής επιτόπιου, διαχειριστικού ή οποιοσδήποτε άλλης 
μορφής ελέγχου και δεν συντρέχουν λόγοι ανωτέρας 
βίας, τότε η υπογεγραμμένη σύμβαση μεταξύ του ανα- 
δόχου και της αναθέτουσας αρχής καταγγέλλεται μο- 
νομερώς, αζημίως από την Αναθέτουσα Αρχή. 


4.2 Όταν συντρέχουν οι κατωτέρω ειδικοί λόγοι, η 
Αναθέτουσα Αρχή δύναται κατά την κρίση της να επι¬ 
βάλλει επαχθέστερες κυρώσεις από αυτές που προ- 
βλέπονται στο Κεφάλαιο Α του Παραρτήματος. Ειδικοί 
λόγοι αποκλειστικά θεωρούνται: α) η παρεμπόδιση του 
έργου των αρμοδίων οργάνων ελέγχου και η μη χορή¬ 
γηση στοιχείων και β) η υποτροπή του αναδόχου ως 
προς τις παρατυπίες/παραβάσεις που αναφέρονται στο 
Κεφάλαιο Α του Παραρτήματος. Ως υποτροπή νοείται η 
κατ' εξακολούθηση επιβολή κυρώσεων στον ίδιο Ανάδο- 
χο για τις παρατυπίες/παραβάσεις που προβλέπονται 
στο Κεφάλαιο Α του Παραρτήματος. Στην περίπτωση 
της υποτροπής η Αναθέτουσα Αρχή δύναται να προβεί 
σε αποκλεισμό του Αναδόχου από μελλοντικούς δια¬ 
γωνισμούς. 

4.3 Σε περίπτωση διαπίστωσης παρατυπιών/παραβά¬ 
σεων που δεν περιλαμβάνονται στο Κεφάλαιο Α του 
Παραρτήματος της παρούσας, επιβάλλονται κυρώσεις 
σύμφωνα με το ισχύον θεσμικό πλαίσιο. 

Άρθρο 5 

ΕΠΙΠΛΕΟΝ ΔΙΑΤΑΞΕΙΣ ΠΟΥ ΑΦΟΡΟΥΝ ΣΤΗ ΓΕΝΙΚΗ 
ΚΑΤΗΓΟΡΙΑ ΠΑΡΑΤΥΠΙΩΝ/ΠΑΡΑΒΑΣΕΩΝ Β 

5.1. Σε κάθε περίπτωση που υπάρξει άρνηση διεξαγωγής 
επιτόπιου, διαχειριστικού ή οποιοσδήποτε άλλης μορφής 
ελέγχου και δεν συντρέχουν λόγοι ανωτέρας βίας, τότε 
γίνεται αναστολή της υλοποίησης των προγραμμάτων 
του Παρόχου για τη συγκεκριμένη Δράση και αναζη- 
τούνται, κατά περίπτωση, οι όποιες καταβολές έχουν 
πραγματοποιηθεί στον Πάροχο για το συγκεκριμένο πρό¬ 
γραμμα, ως αχρεωστήτως καταβληθείσες, με βάση τη 
διαδικασία που προβλέπεται από την κείμενη νομοθεσία. 

5.2. Οταν συντρέχουν οι κατωτέρω ειδικοί λόγοι, η 
Αναθέτουσα Αρχή δύναται κατά την κρίση της να επι¬ 
βάλλει επαχθέστερες κυρώσεις από αυτές που προβλέ- 
πονται στο Κεφάλαιο Β του Παραρτήματος. Ειδικοί λόγοι 
αποκλειστικά θεωρούνται: α) η παρεμπόδιση του έργου 
των αρμοδίων οργάνων ελέγχου και η μη χορήγηση 
στοιχείων και β) η υποτροπή του Παρόχου ως προς τις 
παρατυπίες/παραβάσεις που αναφέρονται στο Κεφά¬ 
λαιο Β του Παραρτήματος. Ως υποτροπή νοείται η κατ' 
εξακολούθηση επιβολή κυρώσεων στον ίδιο Πάροχο για 
τις παρατυπίες/παραβάσεις που προβλέπονται στο Κε¬ 
φάλαιο Β του Παραρτήματος. Στην περίπτωση της υπο¬ 
τροπής η ΕΥΕ-ΕΚΤ δύναται να διαγράψει τον υπότροπο 
από το Μητρώο Παροχών της οικείας πρόσκλησης. 

5.3. Σε περίπτωση διαπίστωσης παρατυπιών/παρα¬ 
βάσεων που δεν περιλαμβάνονται στο Κεφάλαιο Β του 
Παραρτήματος της παρούσας, επιβάλλονται κυρώσεις 
σύμφωνα με το ισχύον θεσμικό πλαίσιο. 

Άρθρο 6 

ΛΟΙΠΕΣ ΔΙΑΤΑΞΕΙΣ 

Κατά των αποφάσεων των αρμόδιων οργάνων ελέγ¬ 
χου σχετικά με τις παρατυπίες/παραβάσεις που πε¬ 
ριλαμβάνονται τόσο στην κατηγορία Α, όσο και στην 
κατηγορία Β, οι Ανάδοχοι/Πάροχοι έχουν τα δικαιώματα 
που προβλέπονται από την ισχύουσα νομοθεσία, ιδία δε 
τα όσα προβλέπονται στην υπ’ αριθμ. 9.8158/οικ. 31491 
ΚΥΑ (ΦΕΚ 1206/Β72009). 

Οι προβλεπόμενες κυρώσεις μπορεί να επιβάλλονται 
σε συνδυασμό και με άλλες διοικητικού χαρακτήρα κυ¬ 
ρώσεις και μέτρα, σύμφωνα με τα προβλεπόμενα από 
την ισχύουσα νομοθεσία. 

Η έναρξη ισχύος της παρούσας είναι από δημοσιεύ- 
σεώς της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ- ΚΕΦΑΛΑΙΟ Α 

ΓΕΝΙΚΗ ΚΑΤΗΓΟΡΙΑ Α 

ΚΑΘΟΡΙΣΜΟΣ ΚΑΤΗΓΟΡΙΩΝ ΠΑΡΑΤΥΠΙΩΝ/ΠΑΡΑΒΑ- 
ΣΕΩΝ ΚΑΙ ΤΟΥ ΕΙΔΟΥΣ ΤΩΝ ΚΥΡΩΣΕΩΝ ΠΟΥ ΕΠΙΒΑΛ¬ 
ΛΟΝΤΑΙ, ΟΙ ΟΠΟΙΕΣ ΔΙΑΠΙΣΤΩΝΟΝΤΑΙ ΚΑΤΑ ΤΗΝ ΥΛΟ¬ 
ΠΟΙΗΣΗ ΠΡΟΓΡΑΜΜΑΤΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙ¬ 
ΣΗΣ ΠΟΥ ΕΜΠΙΠΤΟΥΝ ΣΤΙΣ ΔΙΑΤΑΞΕΙΣ ΤΩΝ Π.Δ. 60/2007 
και Π.Δ. 118/2007 

ΚΑΤΗΓΟΡΙΑ 1. 

Παρατυπίες/παραβάσεις που αφορούν στη διαδικασία 
επιλογής καταρτιζόμενων 

1.1. Εάν κατά τη διενέργεια της επαλήθευσης ή του ελέγ¬ 
χου διαπιστωθεί, από τον έλεγχο στα παραπεμπτικά ση¬ 
μειώματα των υποδειχθέντων από τα Κέντρα Προώθησης 
της Απασχόλησης (ΚΠΑ2) και επιλεγέντων καταρτισμέ¬ 
νων ότι υπάρχουν ορισμένοι, στο παραπεμπτικό σημείωμα 
των οποίων αναγράφεται εκπαιδευτικό επίπεδο διαφο¬ 
ρετικό από εκείνο που ορίζεται στο πρόγραμμα κατάρ¬ 
τισης και, παρά την ύπαρξη αυτής της διαφοροποίησης, 
συμμετείχαν στο πρόγραμμα κατάρτισης, με υπαιτιότητα 
του Αναδόχου, τότε η συμμετοχή τους θεωρείται άκυρη 
και επιβάλλεται γραμμική μείωση του προϋπολογισμού 
του προγράμματος κατά τον αριθμό των καταρτιζόμενων 
των οποίων η συμμετοχή κρίθηκε άκυρη. 

1.2. Στις περιπτώσεις εκείνες που το πρόγραμμα κα¬ 
τάρτισης απευθύνεται σε πτυχιούχους συγκεκριμένης 
κατεύθυνσης και ο καταρτιζόμενος έχει πτυχίο διαφο¬ 
ρετικής από την απαιτούμενη, κατεύθυνσης, και παρά 
την ύπαρξη αυτής της διαφοροποίησης, συμμετείχε στο 
πρόγραμμα κατάρτισης, με υπαιτιότητα του Αναδόχου, 
επιβάλλεται γραμμική μείωση του προϋπολογισμού του 
προγράμματος κατά τον αριθμό των καταρτιζόμενων 
των οποίων η συμμετοχή κρίθηκε άκυρη. 

1.3. Σε περίπτωση που στο φάκελο του προγράμμα¬ 
τος, τον οποίο τηρεί ο Ανάδοχος, διαπιστωθεί έλλειψη 
κάποιων από τα στοιχεία και τα δικαιολογητικά των κα¬ 
ταρτιζόμενων, τάσσεται προθεσμία 15 ημερών για συμ¬ 
μόρφωση του Αναδόχου με τις υποδείξεις της ΕΥΕ-ΕΚΤ 
και την συμπλήρωση των φακέλων με τα ελλείποντα 
στοιχεία και δικαιολογητικά. Σε περίπτωση μη συμμόρ¬ 
φωσης, εφόσον οι ελλείψεις αφορούν δικαιολογητικά 
και στοιχεία που αποδεικνύουν την ιδιότητα του ανέρ¬ 
γου, επιβάλλεται στον Ανάδοχο περικοπή ίση με το 10% 
του προϋπολογισμού του προγράμματος κατάρτισης. 

1.4. Σε περίπτωση που διαπιστωθεί ότι δεν τηρήθηκε 
η προβλεπόμενη στην τεχνική προσφορά του Αναδό¬ 
χου διαδικασία επιλογής καταρτιζομένων (μοριοδότηση 
κ.λπ), επιβάλλεται περικοπή ίση με το 3% του προϋπο¬ 
λογισμού του προγράμματος κατάρτισης. 

ΚΑΤΗΓΟΡΙΑ 2. 

Παρατυπίες/παραβάσεις που αφορούν στους εκπαιδευτές 

2.1. Σε περίπτωση που διαπιστωθεί η απασχόληση εκ¬ 
παιδευτή (τακτικού ή αναπληρωτή) μη πιστοποιημένου 
από τον ΕΟΠΠΕΠ, και η απασχόληση αυτή δεν εμπίπτει 
σε κάποια από τις εξαιρέσεις που προβλέπονται στις 
οικείες διατάξεις του Ενιαίου Συστήματος Διαχείρισης, 
Αξιολόγησης, Παρακολούθησης και Ελέγχου Ενεργειών 
Επαγγελματικής Κατάρτισης Συγχρηματοδοτούμενων 
από το ΕΚΤ ή το ΕΤΠΑ (ΕΣΔΕΚ), τότε επιβάλλεται πε¬ 
ρικοπή του προϋπολογισμού του προγράμματος ανά¬ 
λογη με τις ώρες που δίδαξε ο εκπαιδευτής. Δηλαδή η 
περικοπή (Π) είναι: 


Π = Ώρες διδασκαλίας μη πιστοποιημένου εκπαιδευτή χ 
Προϋπολογισμό προγράμματος / Ώρες προγράμματος 

2.2. Σε περίπτωση που διαπιστωθεί η απασχόληση 
εκπαιδευτή, ο οποίος εμπίπτει στις εξαιρέσεις που 
προβλέπονται στις οικείες διατάξεις του ΕΣΔΕΚ, χωρίς 
όμως να έχει ζητηθεί η σύμφωνη γνώμη του ΕΟΠΠΕΠ, 
τότε επιβάλλεται περικοπή του προϋπολογισμού του 
προγράμματος ανάλογη με τις ώρες που δίδαξε ο εκ¬ 
παιδευτής. Δηλαδή η περικοπή (Π) είναι: 

Π = Ώρες διδασκαλίας εκπαιδευτή χ Προϋπολογισμό 
προγράμματος/ Ώρες προγράμματος 

2.3. Αν διαπιστωθεί η μη ύπαρξη σύμβασης του Ανα¬ 
δόχου με εκπαιδευτή ή η ύπαρξη σύμβασης με εκπαι¬ 
δευτή η οποία είναι ανυπόγραφη από τον εκπαιδευτή 
ή/και δεν έχει υποβληθεί στην αρμόδια Δ.Ο.Υ., εντός 
της προθεσμίας που κατά νόμον απαιτείται, τάσσεται 
καταρχήν ΙΟήμερη προθεσμία προς τον Ανάδοχο για 
την υπογραφή ή/και τη θεώρηση της σύμβασης στην 
αρμόδια Δ.Ο.Υ. και την προσκόμισή της στην ΕΥΕ-ΕΚΤ. 
Σε περίπτωση που, μετά την πάροδο της προθεσμίας 
αυτής, ο Ανάδοχος δεν συμμορφωθεί με τις υποδείξεις 
της ΕΥΕ-ΕΚΤ, τότε η σύμβαση θεωρείται ότι δεν έχει 
ισχύ και συνεπώς, αν ο εν λόγω εκπαιδευτής δίδαξε και 
αμείφθηκε, επιβάλλεται περικοπή του προϋπολογισμού 
του προγράμματος ίση με το ύψος της μικτής αμοιβής 
του εκπαιδευτή. 

2.4. Σε περίπτωση που διαπιστωθεί ότι σε κάποια 
εκπαιδευτική ενότητα της θεωρητικής κατάρτισης δί¬ 
δαξε άλλος εκπαιδευτής από τον δηλωθέντα τακτικό 
εκπαιδευτή ή τον αναπληρωτή του, χωρίς να υπάρχει 
σχετική έγκαιρη έγγραφη ενημέρωση/αίτημα προς την 
ΕΥΕ -ΕΚΤ και αποδοχή του αιτήματος, τότε: 

α) αν ο αντικαταστάτης εκπαιδευτής δεν είναι πι¬ 
στοποιημένος από τον ΕΟΠΠΕΠ στην ειδικότητα που 
απαιτείται από την τεχνική προσφορά για τη συγκε¬ 
κριμένη εκπαιδευτική ενότητα, επιβάλλεται περικοπή 
του προϋπολογισμού του προγράμματος ανάλογη με 
την μικτή αμοιβή του εκπαιδευτή σύμφωνα με τις ώρες 
που δίδαξε. 

β) αν ο αντικαταστάτης εκπαιδευτής είναι πιστοποιη¬ 
μένος από τον ΕΟΠΠΕΠ στην ειδικότητα που απαιτείται 
από την τεχνική προσφορά για τη συγκεκριμένη εκπαι¬ 
δευτική ενότητα, επιβάλλεται στον Ανάδοχο σύσταση. 

2.5. Σε περίπτωση που διαπιστωθούν ελλείψεις στους 
φακέλους που τηρούνται με τα στοιχεία των εκπαι¬ 
δευτών σύμφωνα με τα προβλεπόμενα στην οικεία 
σύμβαση, τότε απευθύνεται σύσταση στον Ανάδοχο 
για συμμόρφωση εντός 10 ημερών. Στην περίπτωση μη 
συμμόρφωσης, επιβάλλεται περικοπή ίση με 1% επί του 
προϋπολογισμού του προγράμματος. 

ΚΑΤΗΓΟΡΙΑ 3. 

Παρατυπίες/παραβάσεις που αφορούν στο ωρολόγιο 
πρόγραμμα κατάρτισης, στα παρουσιολόγια και στις 
αξιολογήσεις 

3.1. Στην περίπτωση που διαπιστωθεί αλλαγή του εκ¬ 
παιδευτικού προγράμματος είτε ως προς το ωρολόγιο 
πρόγραμμα είτε ως προς τις ενότητες, και η αλλαγή δεν 
έχει εγγράφως γνωστοποιηθεί έγκαιρα στην ΕΥΕ-ΕΚΤ, 
τότε επιβάλλεται στον Ανάδοχο σύσταση. 

3.2. Στην περίπτωση που διαπιστωθεί ότι οι υποχρεω¬ 
τικές εκπαιδευτικές ενότητες δεν διδάχθηκαν, επιβάλλε¬ 
ται περικοπή του προϋπολογισμού του προγράμματος 
η οποία αντιστοιχεί στις μη διδαχθείσες ώρες. 

3.3. Στην περίπτωση που διαπιστωθεί ότι ο συνολικός 
αριθμός των ωρών θεωρίας είναι ο ίδιος με τον εγκεκρι¬ 
μένο, αλλά τροποποιήθηκαν οι ώρες των εκπαιδευτικών 
ενοτήτων της θεωρητικής κατάρτισης και η τροποποί¬ 
ηση αυτή έχει γίνει χωρίς τη σχετική έγκριση της ΕΥΕ- 
ΕΚΤ, (κατόπιν προηγούμενου εγγράφου αιτήματος με 
αιτιολόγηση της αλλαγής από τον Ανάδοχο ώστε να μην 
αλλοιώνεται ο σκοπός και οι στόχοι του προγράμματος 
κατάρτισης), τότε επιβάλλεται στον Ανάδοχο περικοπή 
2% επί του προϋπολογισμού του προγράμματος. 

3.4. Αν διαπιστωθεί ότι κάποια ημέρα η συνολική δι¬ 
άρκεια της κατάρτισης ξεπέρασε τις 6 ώρες θεωρίας 
(συμπεριλαμβανομένων των διαλειμμάτων) τότε επι¬ 
βάλλεται αντίστοιχη μείωση του Φυσικού αντικειμένου 
και περικοπή του προϋπολογισμού του προγράμματος 
ανάλογη με τις επιπλέον ώρες. 

Δηλαδή: 

Π = Επιπλέον ώρες χ Προϋπολογισμό προγράμματος / 
Ώρες προγράμματος 

Σε περίπτωση που διαπιστωθεί ότι, εκτός των εξαιρέ¬ 
σεων που προβλέπονται από τις οικείες διατάξεις του 
ΕΣΔΕΚ, η εκπαίδευση ολοκληρώθηκε μετά την 22η ώρα 
τότε επιβάλλεται περικοπή του προϋπολογισμού του 
προγράμματος ανάλογη με τις επιπλέον ώρες. 

Δηλαδή: 

Π = Επιπλέον ώρες (μετά την 22η ώρα) χ Προϋπολογι¬ 
σμό προγράμματος / Ώρες προγράμματος 

Σε περίπτωση που διαπιστωθεί ότι, εκτός των εξαι¬ 
ρέσεων που προβλέπονται από τις οικείες διατάξεις 
του ΕΣΔΕΚ, πραγματοποιήθηκε θεωρητική κατάρτιση 
κατά την Κυριακή ή σε επίσημη αργία, τότε επιβάλλε¬ 
ται περικοπή του προϋπολογισμού του προγράμματος 
ανάλογη με τις ώρες κατάρτισης κατά την Κυριακή ή 
την επίσημη αργία. 

Δηλαδή: 

Π = Ώρες διδασκαλίας (Κυριακή ή επίσημη αργία) χ 
Προϋπολογισμό προγράμματος / Ώρες προγράμματος 

3.5. Αν διαπιστωθεί συστηματική παρέμβαση στα πα- 
ρουσιολόγια των καταρτιζόμενων ή/και των εκπαιδευ¬ 
τών (διορθώσεις-σβησίματα, διορθωτικά υγρά, κ,λπ.) 
επιβάλλεται περικοπή 1% επί του προϋπολογισμού του 
προγράμματος. 

3.6. Αν διαπιστωθεί ότι δεν έχει πραγματοποιηθεί από 
τον Ανάδοχο αξιολόγηση των καταρτιζόμενων τότε επι¬ 
βάλλεται περικοπή 1% επί του προϋπολογισμού του 
προγράμματος. 

3.7. Αν διαπιστωθεί ότι δεν πραγματοποιήθηκε από 
τους καταρτιζόμενους αξιολόγηση του προγράμματος, 
των εκπαιδευτών και του ΚΕΚ, τότε επιβάλλεται στον 
Ανάδοχο περικοπή 1% επί του προϋπολογισμού του 
προγράμματος. 

ΚΑΤΗΓΟΡΙΑ 4. 

Παρατυπίες/παραβάσεις που αφορούν στις υποχρε¬ 
ώσεις του Αναδόχου ως προς την παροχή υπηρεσιών 

4.1. Η διανομή του εγκεκριμένου βάσει της τεχνικής 
προσφοράς διδακτικού υλικού γίνεται κατά τη διάρκεια 
της υλοποίησης της θεωρητικής κατάρτισης και έως την 
ολοκλήρωσή της. Αν διαπιστωθεί ότι το διδακτικό υλικό 
δεν διανεμήθηκε μέχρι την ολοκλήρωση της υλοποίησης 
της θεωρητικής κατάρτισης, τότε επιβάλλεται περικοπή 
1% επί του προϋπολογισμού του προγράμματος. 

4.2. Αν διαπιστωθεί κατά τη διάρκεια της επιτόπιας 
επαλήθευσης ή ελέγχου, ότι αποδεδειγμένα δεν έχουν 


χορηγηθεί εδέσματα και αναψυκτικά/χυμοί/καφέδες 
στους καταρτιζόμενους, ενώ υφίσταται σχετική υπο¬ 
χρέωση του Αναδόχου σύμφωνα με τα όσα ορίζει το 
ΕΣΔΕΚ ή/και η σχετική προκήρυξη ή/και η σύμβαση 
παροχής υπηρεσιών, επιβάλλεται περικοπή 1% επί του 
προϋπολογισμού του προγράμματος. 

4.3. Αν διαπιστωθεί ότι δεν έχουν καταβληθεί οι δα¬ 
πάνες μετακίνησης των καταρτιζόμενων, καθ’ όλη τη 
διάρκεια υλοποίησης της θεωρητικής κατάρτισης ή/και 
πρακτικής άσκησης προς και από το χώρο υλοποίησης 
της θεωρίας ή/και προς και από το χώρο υλοποίησης 
της πρακτικής, εντός και εκτός έδρας, και σε όσες πε¬ 
ριπτώσεις υφίσταται τέτοια υποχρέωση, που πηγάζει 
από το ΕΣΔΕΚ ή/και από την σχετική προκήρυξη ή/και 
σύμβαση παροχής υπηρεσιών, τότε στον Ανάδοχο απευ¬ 
θύνεται σύσταση για την καταβολή τους και τάσσεται 
προθεσμία 15 ημερών για τη συμμόρφωση του Αναδό¬ 
χου με τις υποδείξεις της ΕΥΕ-ΕΚΤ. Σε περίπτωση μη 
συμμόρφωσης του Αναδόχου και μη καταβολής αυτών 
στο δικαιούχο καταρτιζόμενο, επιβάλλεται περικοπή 3% 
επί του προϋπολογισμού του προγράμματος. 

ΚΑΤΗΓΟΡΙΑ 5. 

Παρατυπίες/παραβάσεις που αφορούν στην πρακτική 
άσκηση 

5.1. Αν διαπιστωθεί ότι πραγματοποιήθηκε η πρακτι¬ 
κή άσκηση σε μία επιχείρηση χωρίς να έχει υπογρά¬ 
φει σύμβαση ή/και χωρίς αυτή να έχει υποβληθεί στην 
αρμόδια ΔΟΥ, εντός της προθεσμίας που κατά νόμον 
απαιτείται, τάσσεται καταρχήν ΙΟήμερη προθεσμία προς 
τον Ανάδοχο για την υπογραφή ή/και τη θεώρηση της 
σύμβασης στην αρμόδια Δ.Ο.Υ. και την προσκόμισή της 
στην Υπηρεσία. Σε περίπτωση μη συμμόρφωσης του 
Αναδόχου, επιβάλλεται περικοπή 1% επί του προϋπο¬ 
λογισμού του προγράμματος. 

Σε περίπτωση που τοποθετηθούν σε μία επιχείρηση 
περισσότεροι καταρτιζόμενοι από το ανώτατο επιτρε¬ 
πόμενο όριο όπως αυτό καθορίζεται από τις κείμενες 
διατάξεις (ΕΣΔΕΚ, σχετική προκήρυξη), τότε μειώνεται 
το Φυσικό αντικείμενο και επιβάλλεται περικοπή του 
προϋπολογισμού του προγράμματος ανάλογη με τα 
επιπλέον άτομα. 

Δηλαδή: Π = Επιπλέον άτομα χ ώρες πρακτικής άσκη¬ 
σης χ ωριαίο κόστος Κατάρτισης 

5.2. Αν διαπιστωθεί ότι κάποια ημέρα η διάρκεια της 
κατάρτισης ξεπέρασε τις 8 ή 6 (όπου απαιτείται, σύμφω¬ 
να με τις οικείες διατάξεις του ΕΣΔΕΚ) ώρες πρακτικής 
άσκησης (συμπεριλαμβανομένου του διαλείμματος) ή τις 
8 ώρες συνολικά (θεωρία + πρακτική), τότε επιβάλλεται 
αντίστοιχη μείωση του Φυσικού αντικειμένου και περι¬ 
κοπή του προϋπολογισμού του προγράμματος ανάλογη 
με τις επιπλέον ώρες. Δηλαδή: 

Π = Επιπλέον ώρες χ Προϋπολογισμό προγράμματος / 
Ώρες προγράμματος 

5.3. Σε περίπτωση που κατά την επιτόπια επαλήθευ¬ 
ση της πρακτικής άσκησης διαπιστωθεί ότι διδάσκει 
(ή εποπτεύει) άλλο πρόσωπο και όχι ο εκπαιδευτής 
πρακτικής άσκησης (ή ο επόπτης πρακτικής) που είχε 
ορισθεί, και η αλλαγή δεν έχει εγγράφως γνωστοποιηθεί 
έγκαιρα στην ΕΥΕ-ΕΚΤ, τότε η μικτή αμοιβή του εκπαι¬ 
δευτή (ή του επόπτη) για τις ημέρες αυτές θεωρείται 
μη επιλέξιμη. 

5.4. Σε περίπτωση που κατά την επιτόπια επαλήθευση, 
δε βρεθούν στο χώρο της πρακτικής οι καταρτιζόμενοι, 

χωρίς την έγκαιρη και έγγραφη σχετική ενημέρωση της 
ΕΥΕ-ΕΚΤ, περικόπτεται ο προϋπολογισμός του προγράμ¬ 
ματος, κατά το ποσό που αντιστοιχεί στις μη υλοποιη- 
θείσες σύμφωνα με το ωρολόγιο πρόγραμμα ανθρωπο¬ 
ώρες κατάρτισης (ανθρωποώρες χ ωριαίο κόστος). Σε 
περίπτωση που διαπιστωθεί σε επόμενη επιτόπια επαλή¬ 
θευση, ότι ελλείπουν εκ νέου από το χώρο της πρακτι¬ 
κής οι καταρτιζόμενοι, χωρίς την έγκαιρη και έγγραφη 
σχετική ενημέρωση της ΕΥΕ-ΕΚΤ, επιβάλλεται περικοπή 
20% επί του προϋπολογισμού του προγράμματος. 

5.5. Σε περίπτωση που, κατά την επιτόπια επαλήθευση 
της πρακτικής άσκησης, διαπιστωθεί ότι μία ή κάποιες 
από τις δηλωθείσες επιχειρήσεις πρακτικής δεν υφίστα- 
νται στις δηλωθείσες διευθύνσεις χωρίς την έγκαιρη και 
έγγραφη σχετική ενημέρωση της ΕΥΕ-ΕΚΤ, τότε γίνεται 
γραμμική μείωση του προϋπολογισμού του προγράμμα¬ 
τος ανάλογα με τον αριθμό των καταρτιζόμενων που 
τοποθετήθηκαν στις εν λόγω επιχειρήσεις πρακτικής 
άσκησης. Εφόσον το εύρημα αφορά όλες τις επιχειρή¬ 
σεις πρακτικής άσκησης, τότε περικόπτεται ο συνολικός 
προϋπολογισμός του προγράμματος. 

5.6. Σε περίπτωση που κατά την πρακτική άσκηση 
δε βρεθούν στο χώρο της πρακτικής ο εκπαιδευτής 
πρακτικής ή ο αναπληρωτής του, τότε επιβάλλεται 
περικοπή 2% επί του συνολικού προϋπολογισμού του 
προγράμματος. 

5.7. Αν διαπιστωθεί ότι, κατά την υλοποίηση της πρα¬ 
κτικής άσκησης δεν έχει τηρηθεί η αναλογία εκπαιδευ¬ 
τών πρακτικής και καταρτιζόμενων, όπως αυτή ορίζεται 
στις προκηρύξεις των πράξεων, τότε επιβάλλεται περι¬ 
κοπή του προϋπολογισμού του προγράμματος ανάλογη 
με τα επιπλέον άτομα. 

Δηλαδή: Π = Επιπλέον άτομα χ ώρες πρακτικής άσκη¬ 
σης χ ωριαίο κόστος Κατάρτισης 

5.8. Ο Ανάδοχος φορέας υποχρεούται να τηρεί στο 
χώρο της πρακτικής άσκησης τα παρουσιολόγια (τουλά¬ 
χιστον του τελευταίου Ιδνθήμερου) των καταρτιζόμενων 
και των εκπαιδευτών πρακτικής άσκησης. Σε περίπτωση 
που: α) βρεθούν, κατά την επιτόπια επαλήθευση, πα- 
ρουσιολόγια λιγότερα από του τελευταίου Ιδνθήμερου, 
επιβάλλεται σύσταση στον Ανάδοχο και τάσσεται προ¬ 
θεσμία 15 ημερών για να τα προσκομίσει στην Υπηρε¬ 
σία, β) διαπιστωθεί η μη τήρηση παρουσιολογίου και η 
μη συμμόρφωση κατά την παράγραφο α, επιβάλλεται 
περικοπή 2% επί του προϋπολογισμού του προγράμμα¬ 
τος, ενώ για περιπτώσεις συστηματικών παρεμβάσεων 
(διορθώσεις κλπ.) ισχύουν όσα προβλέπονται και για 
τα παρουσιολόγια της θεωρίας. 

5.9. Στις περιπτώσεις όπου στο χώρο της πρακτικής 
άσκησης βρεθούν προστατευτικά μέσα, αλλά δεν χρη¬ 
σιμοποιούνται, ενώ προβλέπονται στην Προκήρυξη ή/και 
στη Σύμβαση παροχής υπηρεσιών, τότε επιβάλλεται πε¬ 
ρικοπή 1% επί του προϋπολογισμού του προγράμματος. 

5.10. Στις περιπτώσεις όπου στο χώρο της πρακτικής 
άσκησης δε βρεθούν προστατευτικά μέσα, ενώ προ- 
βλέπονται ως υποχρεωτικά στην Προκήρυξη ή/και στη 
Σύμβαση παροχής υπηρεσιών, τότε επιβάλλεται περι¬ 
κοπή 5% επί του προϋπολογισμού του προγράμματος. 

ΚΑΤΗΓΟΡΙΑ 6. 

Παρατυπίες/παραβάσεις που αφορούν στο οικονομικό 
αντικείμενο 

6.1. α) Στην περίπτωση που διαπιστωθεί ότι η αμοιβή 
του καταρτιζόμενου είναι μικρότερη από αυτή που θα 


έπρεπε, τότε απευθύνεται σύσταση για την ορθή κα¬ 
ταβολή της και τάσσεται στον Ανάδοχο ΙΟήμερη προ¬ 
θεσμία προς συμμόρφωση και προσκόμιση του ανάλο¬ 
γου δικαιολογητικού της καταβολής στην ΕΥΕ-ΕΚΤ. Σε 
περίπτωση μη συμμόρφωσης, η μη καταβληθείσα μικτή 
διαφορά καθώς και οι αναλογούσες ασφαλιστικές ει¬ 
σφορές περικόπτονται από το συνολικό προϋπολογισμό 
του προγράμματος. 

β) Σε κάθε περίπτωση που διαπιστωθεί ότι η αμοιβή 
του καταρτιζόμενου είναι μεγαλύτερη από αυτή που 
θα έπρεπε, τότε η διαφορά θεωρείται μη επιλέξιμη και 
περικόπτεται καθώς και οι αναλογούσες ασφαλιστικές 
εισφορές 

6.2. Σε περίπτωση που διαπιστωθεί ότι ο Ανάδοχος 
προέβη σε πληρωμή καταρτιζόμενου που έχει πραγ¬ 
ματοποιήσει απουσίες άνω του επιτρεπτού ορίου, επί 
της συνολικής διάρκειας των ωρών του προγράμματος, 
τότε επιβάλλεται μείωση ίση με το μικτό εκπαιδευτι¬ 
κό επίδομα του καταρτιζόμενου και των αναλογουσών 
ασφαλιστικών εισφορών καθώς και την αμοιβή της επι¬ 
χείρησης πρακτικής άσκησης για όσες ώρες πρακτικής 
άσκησης αναλογούν στον καταρτιζόμενο. 

6.3. Η δαπάνη που αφορά τις αμοιβές των καταρτιζό¬ 
μενων είναι επιλέξιμη εφόσον πιστοποιηθεί η πληρωμή 
τους είτε μέσω εξόφλησης των δίγραμμων επιταγών 
(αντίγραφα κίνησης τραπεζικού λογαριασμού ή βεβαί¬ 
ωση τράπεζας στην οποία θα αναγράφονται αναλυτικά 
τα στοιχεία των δικαιούχων, οι αριθμοί των επιταγών, 
οι ημερομηνίες έκδοσης τους και οι ημερομηνίες εξό¬ 
φλησής τους, σφραγισμένα και υπογεγραμμένα από 
την Τράπεζα, στα οποία θα πρέπει να εμφανίζεται η 
πραγματοποιηθείσα εκταμίευση), είτε μέσω πίστωσης 
τραπεζικού λογαριασμού. Στην περίπτωση που διαπι¬ 
στωθεί έλλειψη παραστατικού πληρωμής, ζητείται η 
προσκόμισή του στην Υπηρεσία εντός 10 ημερών και σε 
περίπτωση μη συμμόρφωσης επιβάλλεται περικοπή ίση 
με το μικτό εκπαιδευτικό επίδομα του καταρτιζόμενου 
καθώς και των ασφαλιστικών εισφορών. 

6.5. Στην περίπτωση προγραμμάτων που οδηγούν σε 
πιστοποίηση δεξιοτήτων των καταρτιζομένων - ωφε- 
λουμένων ελέγχεται η εξόφληση του φορέα πιστοποί¬ 
ησης, όταν αυτή απαιτείται από την προκήρυξη και τη 
Σύμβαση παροχής υπηρεσιών να λάβει χώρα, και αν δεν 
υπάρχει εξόφληση τίθεται προθεσμία 15 ημερών στον 
Ανάδοχο προς συμμόρφωση. Αν δεν συμμορφωθεί, τότε 
επιβάλλεται περικοπή 5% επί του προϋπολογισμού του 
προγράμματος. 

6.6. Ο Ανάδοχος υποχρεούται να καταβάλλει το σύ¬ 
νολο του εκπαιδευτικού επιδόματος στους καταρτιζό¬ 
μενους το αργότερο ένα μήνα από τη λήξη του εκπαι¬ 
δευτικού μέρους κάθε προγράμματος κατάρτισης και 
υπό την προϋπόθεση ότι θα έχει εκταμιευθεί η δεύτερη 
δόση χρηματοδότησης. Σε περίπτωση καθυστέρησης 
είσπραξης της Β'δόσης με υπαιτιότητα του αναδόχου 
και εφόσον έχει παρέλθει τουλάχιστον ένας μήνας μετά 
την όχληση από πλευράς του δημοσίου υπολόγου επι¬ 
βάλλεται ποινή ίση με 2% ανά μήνα. 

6.7. Στην περίπτωση που ο Ανάδοχος λάβει τη Β' δόση 
χρηματοδότησης, ακόμα και αν η λήξη του προγράμμα¬ 
τος έχει ήδη προηγηθεί, και διαπιστωθεί καθυστέρηση 
της καταβολής των εκπαιδευτικών επιδομάτων πλέον 
των 30 ημερολογιακών ημερών από την εκταμίευση της 
Β' δόσης, θα επιβάλλεται περικοπή ίση με 5% επί του 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16619 


προϋπολογισμού του προγράμματος κατά τον πρώτο 
μήνα καθυστέρησης η οποία θα προσαυξάνεται κατά 
1% για κάθε επόμενο μήνα καθυστέρησης. Σε περίπτω¬ 
ση που η καθυστέρηση υπερβαίνει τους 8 μήνες τότε 
επιβάλλεται περικοπή 20% επί του προϋπολογισμού 
του προγράμματος. Το ποσοστό της περικοπής επί του 
προϋπολογισμού του προγράμματος ανά μήνα καθυστέ¬ 
ρησης έχει ως εξής σύμφωνα με τον ακόλουθο πίνακα: 


ΜΗΝΕΣ 

ΚΑΘΥΣΤΕΡΗΣΗΣ 

ΠΟΣΟΣΤΟ ΠΕΡΙΚΟΠΗΣ ΕΠΙ 

ΤΟΥ ΠΡΟΫΠΟΛΟΓΙΣΜΟΥ 

ΤΟΥ ΠΡΟΓΡΑΜΜΑΤΟΣ 

1 

5% 

2 

6% 

3 

7% 

4 

8% 

5 

9% 

6 

10% 

7 

11% 

8 

12% 

>8 

Περικοπή κατά 20% επί του 
προϋπολογισμού του προγράμματος 


6.8. Στην περίπτωση που διαπιστωθεί καθυστέρηση 
στην καταβολή των εκπαιδευτικών επιδομάτων στο 
σύνολο των προγραμμάτων ή/και η καθυστέρηση κα¬ 
ταβολής υπερβαίνει τους 8 μήνες στο σύνολο των προ¬ 
γραμμάτων, η αναθέτουσα αρχή δύναται να προβεί σε 
καταγγελία της σύμβασης. Επίσης η Αναθέτουσα Αρχή 
δύναται να εξετάσει το ενδεχόμενο αποκλεισμού του 
Αναδόχου από περαιτέρω διαγωνισμούς. 

6.9. Αν διαπιστωθεί ότι δεν κοινοποιήθηκε στην Ανα¬ 
θέτουσα Αρχή εγκαίρως, όπως προβλέπεται στην εκά- 
στοτε προκήρυξη και στη σύμβαση παροχής υπηρεσιών 
των πράξεων, η αντικατάσταση καταρτιζόμενου, τότε 
επιβάλλεται περικοπή του προϋπολογισμού του προ¬ 
γράμματος ίση με το ύψος του μικτού εκπαιδευτικού 
επιδόματος του καταρτιζόμενου και τις αναλογούσες 
ασφαλιστικές εισφορές. 

6.10. Οι αμοιβές των εκπαιδευτών πρέπει να συμφωνούν: 

α) με τις πραγματοποιηθείσες ώρες διδασκαλίας 

β) με τις προβλεπόμενες από το ωρολόγιο πρόγραμμα 
ώρες διδασκαλίας 

γ) με τη σύμβαση που έχουν υπογράψει με τον Ανάδοχο 

δ) με τα προβλεπόμενα από τις εκάστοτε κείμενες 
διατάξεις 

Αν η αμοιβή είναι μεγαλύτερη από αυτή που προβλέ- 
πεται σε οποιαδήποτε από τις περιπτώσεις (α), (β) (γ) 
ή/και (δ) τότε η διαφορά θεωρείται μη επιλέξιμη. 

Εάν η αμοιβή είναι μικρότερη από αυτή που προβλέ- 
πεται σε οποιαδήποτε από τις περιπτώσεις (α), (β), (γ) 
ή/και (δ) τότε γίνεται σύσταση για την ορθή καταβολή 
της και τάσσεται δεκαήμερη προθεσμία για την ορθή 
καταβολή και προσκόμιση του σχετικού παραστατικού 
στην ΕΥΕ-ΕΚΤ. Σε περίπτωση μη συμμόρφωσης του 
Αναδόχου, η μη καταβληθείσα διαφορά περικόπτεται 
από το συνολικό προϋπολογισμό του προγράμματος. 

Οι παραπάνω προβλεπόμενες συστάσεις και περι¬ 
κοπές ισχύουν και για τις αμοιβές των επιχειρήσεων. 

6.11. Ο Ανάδοχος υποχρεούται να πληρώσει τους 
εκπαιδευτές, όπως ορίζεται στη σύμβαση μεταξύ του 
Αναδόχου και της Αναθέτουσας Αρχής. Η δαπάνη που 


αφορά τις αμοιβές των εκπαιδευτών είναι επιλέξιμη 
εφόσον πιστοποιηθεί η πληρωμή τους μέσω τραπεζικής 
συναλλαγής.Έλλειψη αποδεικτικού εξόφλησης επιφέρει 
περικοπή ίση με τη μικτή αμοιβή του εκπαιδευτή. 

6.12. α) Αν διαπιστωθεί ότι οι δαπάνες πρώτων υλών 
και προστατευτικών μέσων είναι λιγότερες από το ποσό 
που αναλογεί για κάθε καταρτιζόμενο, σύμφωνα με τα 
οριζόμενα στην προκήρυξη ή/και τη σύμβαση παροχής 
υπηρεσιών, περικόπτεται από τον προϋπολογισμό του 
προγράμματος το συνολικό ποσό της διαφοράς. 

β) Σε περίπτωση που διαπιστωθεί ότι οι πρώτες ύλες 
δεν έχουν συνάφεια με το αντικείμενο κατάρτισης, επι¬ 
βάλλεται περικοπή ίση με το 3% επί του προϋπολογι¬ 
σμού του προγράμματος. 

6.13. Σε περίπτωση που ο Ανάδοχος κατά τη διάρκεια 
υλοποίησης του προγράμματος προβεί σε αλλαγές- 
αντικαταστάσεις σχετικές με τις επιχειρήσεις πρακτι¬ 
κής, χωρίς να το γνωστοποιήσει εγγράφως στην Αναθέ¬ 
τουσα Αρχή πριν από την αλλαγή/αντικατάσταση, τότε 
επιβάλλεται περικοπή 1% επί του προϋπολογισμού του 
προγράμματος. 

6.14. Αν διαπιστωθεί ότι η υλοποίηση της διακρατικής 
συνεργασίας μεταξύ του αναδόχου φορέα και του φο¬ 
ρέα του εξωτερικού δεν υλοποιήθηκε σύμφωνα με τα 
όσα ορίζονται στο σύμφωνο διακρατικής συνεργασίας, 
στην οικεία προκήρυξη και τα όσα περιγράφονται στην 
τεχνική προσφορά, επιβάλλεται στον Ανάδοχο περι¬ 
κοπή της προσαύξησης επί του ωριαίου κόστους της 
κατάρτισης και μειώνεται ο προϋπολογισμός του προ¬ 
γράμματος (λαμβάνεται υπόψη τυχόν έκπτωση που έχει 
προσφέρει ο Ανάδοχος στην οικονομική του προσφορά 
επί του ανώτατου προβλεπόμενου κόστους ανθρωπο¬ 
ώρας κατάρτισης). 

6.15. Σε περίπτωση υλοποίησης προγραμμάτων Πληρο¬ 
φορικής σε αίθουσες οι οποίες δεν φέρουν τις σχετικές 
προδιαγραφές, επιβάλλεται περικοπή του συνολικού 
προϋπολογισμού του προγράμματος. 

ΚΑΤΗΓΟΡΙΑ 7. 

Παρατυπίες/παραβάσεις που αφορούν στην τήρηση 
των κανόνων προβολής και δημοσιότητας 

7.1. Στις περιπτώσεις που διαπιστώνεται πλημμελής 
τήρηση των ενεργειών προβολής, δημοσιοποίησης και 
ενημέρωσης των δυνητικά ωφελουμένων τόσο κατά τη 
διαδικασία επιλογής των ωφελουμένων όσο και κατά 
την υλοποίηση του προγράμματος (έντυπα, αφίσες, 
ανάρτηση στην ιστοσελίδα του αναδόχου κλπ), επι¬ 
βάλλεται περικοπή μέχρι 1% επί του προϋπολογισμού 
του προγράμματος. 

ΠΑΡΑΡΤΗΜΑ- ΚΕΦΑΛΑΙΟ Β 

ΓΕΝΙΚΗ ΚΑΤΗΓΟΡΙΑ Β 

ΚΑΘΟΡΙΣΜΟΣ ΚΑΤΗΓΟΡΙΩΝ ΠΑΡΑΤΥΠΙΩΝ/ΠΑΡΑΒΑΣΕ- 
ΩΝ ΚΑΙ ΤΟΥ ΕΙΔΟΥΣ ΤΩΝ ΚΥΡΩΣΕΩΝ ΠΟΥ ΕΠΙΒΑΛΛΟ¬ 
ΝΤΑΙ, ΟΙ ΟΠΟΙΕΣ ΔΙΑΠΙΣΤΩΝΟΝΤΑΙ ΚΑΤΑ ΤΗΝ ΥΛΟΠΟΙ¬ 
ΗΣΗ ΠΡΟΓΡΑΜΜΑΤΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ 
ΠΟΥ ΕΜΠΙΠΤΟΥΝ ΣΤΟ ΣΥΣΤΗΜΑ ΕΠΙΤΑΓΩΝ ΚΑΤΑΡΤΙ¬ 
ΣΗΣ (ΤΒΑΙΝΙΝΘ νΟυΟΗΕΒ) 

ΚΑΤΗΓΟΡΙΑ 1. 

Παρατυπίες/παραβάσεις που αφορούν στα δικαιολο- 
γητικά των ωφελουμένων 

1.1. Εάν από την εξέταση του φακέλου του υποψηφί¬ 
ου (τίτλοι σπουδών, βεβαιώσεις, βιογραφικό σημείωμα, 
κλπ.) των ωφελουμένων, διαπιστωθεί έλλειψη στοιχείου 

απαραίτητου για την ταυτοποίηση του ωφελούμενου 
στο οικείο Πληροφοριακό Σύστημα της Δράσης και, 
παρ’ όλ’ αυτά, ο Πάροχος κατάρτισης προχώρησε στην 
ταυτοποίηση του υποψηφίου παρά την ύπαρξη αυτής 
της έλλειψης, τότε η συμμετοχή του ωφελούμενου θε¬ 
ωρείται άκυρη, ο ωφελούμενος διαγράφεται από το 
Μητρώο ωφελουμένων και η Επιταγή κατάρτισης που 
του αντιστοιχεί περικόπτεται. Επιπλέον επιβάλλεται 
σύσταση στον Πάροχο για συμμόρφωσή του με την 
εκάστοτε Πρόσκληση και τις Οδηγίες της ΕΥΕ-ΕΚΤ. 

1.2. Σε περίπτωση που στο φάκελο του προγράμμα¬ 
τος, τον οποίο τηρεί ο Πάροχος, διαπιστωθεί έλλειψη 
κάποιων από τα στοιχεία και τα δικαιολογητικά των 
καταρτιζόμενων, τάσσεται προθεσμία 15 ημερών για 
συμμόρφωση του Παρόχου με τις υποδείξεις της ΕΥΕ- 
ΕΚΤ για τη συμπλήρωση των φακέλων με τα ελλείποντα 
στοιχεία και δικαιολογητικά. Σε περίπτωση μη συμμόρ¬ 
φωσης, δύναται να επιβληθεί περικοπή τόσων επιταγών 
κατάρτισης όσος και ο αριθμός των ωφελουμένων με 
ελλιπή δικαιολογητικά. 

ΚΑΤΗΓΟΡΙΑ 2. 

Παρατυπίες/παραβάσεις που αφορούν στους εκπαι¬ 
δευτές 

2.1. Σε περίπτωση που διαπιστωθεί η απασχόληση 
εκπαιδευτή (τακτικού ή αναπληρωτή) μη πιστοποιημένου 
από τον ΕΟΠΠΕΠ, και η απασχόληση αυτή δεν εμπίπτει 
σε κάποια από τις εξαιρέσεις που προβλέπονται στις 
οικείες διατάξεις του Ενιαίου Συστήματος Διαχείρισης, 
Αξιολόγησης, Παρακολούθησης και Ελέγχου Ενεργειών 
Επαγγελματικής Κατάρτισης Συγχρηματοδοτούμενων 
από το ΕΚΤ ή το ΕΤΠΑ (ΕΣΔΕΚ), τότε επιβάλλεται πε¬ 
ρικοπή της συνολικής αμοιβής του Παρόχου στο τμήμα, 
ανάλογη με τις ώρες που δίδαξε ο εκπαιδευτής. Δηλαδή 
η περικοπή (Π) είναι: 

Π =Ώρες διδασκαλίας μη πιστοποιημένου εκπαιδευτή 
χ αμοιβή Παρόχου στο τμήμα/ Ώρες προγράμματος 

2.2. Σε περίπτωση που διαπιστωθεί η απασχόληση 
εκπαιδευτή, ο οποίος εμπίπτει στις εξαιρέσεις που 
προβλέπονται στις οικείες διατάξεις του ΕΣΔΕΚ, χωρίς 
όμως να έχει ζητηθεί η σύμφωνη γνώμη του ΕΟΠΠΕΠ, 
τότε επιβάλλεται περικοπή της συνολικής αμοιβής του 
Παρόχου του προγράμματος ανάλογη με τις ώρες που 
δίδαξε ο εκπαιδευτής. Δηλαδή η περικοπή (Π) είναι: 

Π =Ώρες διδασκαλίας εκπαιδευτή χ αμοιβή Παρόχου / 
Ώρες προγράμματος 

2.3. Αν διαπιστωθεί η μη ύπαρξη σύμβασης του Πα¬ 
ρόχου με εκπαιδευτή ή η ύπαρξη σύμβασης με εκπαι¬ 
δευτή η οποία είναι ανυπόγραφη από τον εκπαιδευτή 
ή/και δεν έχει υποβληθεί στην αρμόδια Δ.Ο.Υ., εντός 
της προθεσμίας που κατά νόμον απαιτείται, τάσσεται 
ΙΟήμερη προθεσμία προς τον Ανάδοχο για την υπο¬ 
γραφή ή/και τη θεώρηση της σύμβασης στην αρμόδια 
Δ.Ο.Υ. και την προσκόμισή της στην Υπηρεσία. Σε πε¬ 
ρίπτωση που, μετά την πάροδο της προθεσμίας αυτής, 
ο Πάροχος δεν συμμορφωθεί με τις υποδείξεις της 
ΕΥΕ-ΕΚΤ, τότε η σύμβαση θεωρείται εξυπαρχής άκυρη 
και συνεπώς, επιβάλλεται περικοπή της αμοιβής του 
Παρόχου στο τμήμα ίση με το ύψος της μικτής αμοιβής 
του εκπαιδευτή. 

2.4. Σε περίπτωση που διαπιστωθεί ότι σε κάποια εκ¬ 
παιδευτική ενότητα δίδαξε άλλος εκπαιδευτής από τον 
δηλωθέντα τακτικό εκπαιδευτή ή τον αναπληρωτή του, 


χωρίς να υπάρχει σχετική έγκαιρη δήλωση της αλλαγής 
αυτής στην ιστοσελίδα, και σε περίπτωση αδυναμίας 
δήλωσης στην ιστοσελίδα, ενημέρωση της ΕΥΕ-ΕΚΤ 
με κάθε πρόσφορο μέσο και σχετική έγκριση από την 
ΕΥΕ-ΕΚΤ τότε: 

α) αν ο αντικαταστάτης εκπαιδευτής δεν είναι πι¬ 
στοποιημένος από τον ΕΟΠΠΕΠ στην ειδικότητα που 
απαιτείται-εφόσον απαιτείται- από την Πρόσκληση για 
τη συγκεκριμένη εκπαιδευτική ενότητα, επιβάλλεται πε¬ 
ρικοπή της αμοιβής του Παρόχου του προγράμματος 
ανάλογη με τις ώρες που δίδαξε ο εκπαιδευτής. 

Δηλαδή: 

Π= Ώρες διδασκαλίας χ Αμοιβή Παρόχου στο τμήμα / 
Ώρες προγράμματος 

β) αν ο αντικαταστάτης εκπαιδευτής είναι πιστοποιη¬ 
μένος από τον ΕΟΠΠΕΠ στην ειδικότητα που απαιτείται 
από την Πρόσκληση για τη συγκεκριμένη εκπαιδευτική 
ενότητα, επιβάλλεται στον Πάροχο σύσταση. 

ΚΑΤΗΓΟΡΙΑ 3. 

Παρατυπίες/παραβάσεις που αφορούν στο ωρολόγιο 
πρόγραμμα κατάρτισης, στα παρουσιολόγια και στις 
αξιολογήσεις 

3.1. Στην περίπτωση που διαπιστωθεί αλλαγή του εκ¬ 
παιδευτικού προγράμματος είτε ως προς το ωρολόγιο 
πρόγραμμα είτε ως προς τις ενότητες, και η αλλαγή δεν 
έχει δηλωθεί εγκαίρως στην ιστοσελίδα της Δράσης, 
ή, σε περίπτωση αδυναμίας δήλωσης στην ιστοσελίδα, 
δεν έχει ειδοποιηθεί εγκαίρως η ΕΥΕ-ΕΚΤ με οποιοδή- 
ποτε πρόσφορο μέσο, τότε επιβάλλεται στον Πάροχο 
σύσταση. 

3.2. Στην περίπτωση που διαπιστωθεί ότι οι υποχρε¬ 
ωτικές εκπαιδευτικές ενότητες όπως αυτές ορίζονται 
στην εκάστοτε Πρόσκληση δεν διδάχθηκαν, ή ότι δεν 
τηρήθηκαν οι όροι της εκάστοτε πρόσκλησης σχετικά 
με τον αριθμό των υποχρεωτικών ωρών, επιβάλλεται 
περικοπή της αμοιβής του Παρόχου η οποία αντιστοιχεί 
στις μη διδαχθείσες ώρες. 

3.3. Στην περίπτωση που διαπιστωθεί ότι ο συνολι¬ 
κός αριθμός των ωρών θεωρίας είναι ο ίδιος με τον 
εγκεκριμένο, αλλά τροποποιήθηκαν οι ώρες των εκ¬ 
παιδευτικών ενοτήτων της θεωρητικής κατάρτισης και 
η τροποποίηση αυτή έχει γίνει χωρίς να έχει δηλωθεί 
προηγουμένως στην οικεία ιστοσελίδα, ή σε περίπτωση 
αδυναμίας δήλωσης στην ιστοσελίδα, χωρίς να ειδοποι¬ 
ηθεί εγκαίρως η ΕΥΕ-ΕΚΤ με οποιοδήποτε πρόσφορο 
μέσο, τότε επιβάλλεται στον Πάροχο περικοπή 2% επί 
της αμοιβής του Παρόχου για το Πρόγραμμα. 

3.4. Αν διαπιστωθεί ότι κάποια ημέρα η συνολική δι¬ 
άρκεια της κατάρτισης ξεπέρασε τις 6 ώρες θεωρίας 
(συμπεριλαμβανομένων των διαλειμμάτων) τότε επιβάλ¬ 
λεται περικοπή της αμοιβής του Παρόχου ανάλογη με 
τις επιπλέον ώρες. 

Σε περίπτωση που διαπιστωθεί ότι, εκτός των εξαιρέ¬ 
σεων που προβλέπονται από τις οικείες διατάξεις του 
ΕΣΔΕΚ, η εκπαίδευση ολοκληρώθηκε μετά την 22η ώρα 
τότε επιβάλλεται περικοπή της αμοιβής του Παρόχου 
ανάλογη με τις επιπλέον ώρες. 

Δηλαδή: 

Π = Επιπλέον ώρες χ Αμοιβή Παρόχου στο Τμήμα/ 
Ώρες προγράμματος 

Σε περίπτωση που διαπιστωθεί ότι, εκτός των εξαιρέ¬ 
σεων που προβλέπονται από τις οικείες διατάξεις του 
ΕΣΔΕΚ, πραγματοποιήθηκε θεωρητική κατάρτιση κατά 

την Κυριακή ή σε επίσημη αργία, τότε επιβάλλεται πε¬ 
ρικοπή της αμοιβής του Παρόχου ανάλογη με τις ώρες 
κατάρτισης κατά την Κυριακή ή την επίσημη αργία. 

Δηλαδή: 

Π = Ώρες διδασκαλίας (Κυριακή ή επίσημη αργία) χ 
Αμοιβή Παρόχου στο τμήμα/ Ώρες προγράμματος 

3.5. Αν διαπιστωθεί αναντιστοιχία μεταξύ του φυσικού 
παρουσιολογίου και του ηλεκτρονικού παρουσιολογίου 
το οποίο καταχωρείται στην οικεία ιστοσελίδα, όπως 
π.χ. μη καταχώρηση στην ιστοσελίδα των απουσιών, 
απευθύνεται σύσταση για την ορθή τήρηση των πα- 
ρουσιολογίων. Σε περίπτωση υποτροπής επιβάλλεται 
περικοπή 3% επί της αμοιβής του Παρόχου του προ¬ 
γράμματος. 

3.6. Αν διαπιστωθεί ότι δεν έχει πραγματοποιηθεί από 
τον Πάροχο αξιολόγηση των καταρτιζόμενων τότε επι¬ 
βάλλεται περικοπή 2% επί της αμοιβής του Παρόχου 
του προγράμματος. 

3.7. Αν διαπιστωθεί ότι δεν πραγματοποιήθηκε από 
τους καταρτιζόμενους αξιολόγηση του προγράμματος, 
των εκπαιδευτών και του Παρόχου Κατάρτισης, τότε 
επιβάλλεται περικοπή 2% επί της αμοιβής του Παρόχου 
του Προγράμματος. 

ΚΑΤΗΓΟΡΙΑ 4. 

Παρατυπίες/παραβάσεις που αφορούν στις υποχρε¬ 
ώσεις του Αναδόχου ως προς την παροχή υπηρεσιών 

4.1. Η διανομή του διδακτικού υλικού που προβλέπεται 
από την οικεία πρόσκληση γίνεται κατά τη διάρκεια 
της υλοποίησης της θεωρητικής κατάρτισης και έως 
την ολοκλήρωσή της. Αν διαπιστωθεί ότι το διδακτι¬ 
κό υλικό δεν διανεμήθηκε μέχρι την ολοκλήρωση της 
υλοποίησης της θεωρητικής κατάρτισης, τότε επιβάλ¬ 
λεται περικοπή 2% επί της αμοιβής του Παρόχου του 
προγράμματος. 

4.2. Αν διαπιστωθεί κατά τη διάρκεια της επιτόπι¬ 
ας επαλήθευσης ή ελέγχου, ότι αποδεδειγμένα δεν 
έχουν χορηγηθεί εδέσματα και αναψυκτικά/χυμοί/κα¬ 
φέδες στους καταρτιζόμενους, ενώ υφίσταται σχε¬ 
τική υποχρέωση του Αναδόχου σύμφωνα με τα όσα 
ορίζει το ΕΣΔΕΚ ή/και η οικεία πρόσκληση, επιβάλλε¬ 
ται περικοπή 2% επί της αμοιβής του Παρόχου του 
προγράμματος. 

4.3. Αν διαπιστωθεί ότι δεν έχουν καταβληθεί οι δα¬ 
πάνες μετακίνησης των καταρτιζόμενων, καθ' όλη τη 
διάρκεια υλοποίησης της θεωρητικής κατάρτισης ή/και 
πρακτικής άσκησης προς και από το χώρο υλοποίησης 
της θεωρίας ή/και προς και από το χώρο υλοποίησης 
της πρακτικής, εντός και εκτός έδρας, και σε όσες πε¬ 
ριπτώσεις υφίσταται τέτοια υποχρέωση, σύμφωνα με 
τα όσα ορίζει το ΕΣΔΕΚ ή/και η οικεία πρόσκληση, τότε 
στον Ανάδοχο απευθύνεται σύσταση για την καταβολή 
τους και τάσσεται προθεσμία 15 ημερών για τη συμ¬ 
μόρφωση του Αναδόχου με τις υποδείξεις της ΕΥΕ-ΕΚΤ. 
Σε περίπτωση μη συμμόρφωσης του Αναδόχου και μη 
καταβολής αυτών στο δικαιούχο καταρτιζόμενο, επι¬ 
βάλλεται περικοπή 3% επί της αμοιβής του Παρόχου 
του προγράμματος. 

ΚΑΤΗΓΟΡΙΑ 5. 

Παρατυπίες/παραβάσεις που αφορούν στην πρακτική 
άσκηση 

5.1. Σε περίπτωση που τοποθετηθούν σε μία επιχεί¬ 
ρηση περισσότεροι καταρτιζόμενοι από το ανώτατο 


επιτρεπόμενο όριο όπως αυτό καθορίζεται στην οικεία 
πρόσκληση και το ΕΣΔΕΚ τότε μειώνεται το Φυσικό αντι¬ 
κείμενο αντίστοιχα για τα επιπλέον άτομα: (ώρες πρα¬ 
κτικής χ Αριθμού ατόμων πέραν του επιτρεπτού ορίου). 

5.2. Αν διαπιστωθεί ότι κάποια ημέρα η διάρκεια της 
κατάρτισης ξεπέρασε τις 8 (όπου απαιτείται, σύμφωνα 
με τις οικείες διατάξεις του ΕΣΔΕΚ) ώρες πρακτικής 
άσκησης (συμπεριλαμβανομένου του διαλείμματος), 
ανάλογα και με τα οριζόμενα στην εκάστοτε Πρόσκλη¬ 
ση, τότε επιβάλλεται αντίστοιχη μείωση του Φυσικού 
αντικειμένου και περικοπή της αμοιβής του Παρόχου 
του προγράμματος ανάλογη με τις επιπλέον ώρες. 
Δηλαδή: 

Π = Επιπλέον ώρες χ Αμοιβή Παρόχου προγράμματος / 
Ώρες προγράμματος 

5.3. Σε περίπτωση που από την Πρόσκληση προβλέ- 
πεται υλοποίηση της πρακτικής άσκησης σε μία επιχεί¬ 
ρηση και, κατά την επιτόπια επαλήθευση, δε βρεθούν 
στο χώρο της πρακτικής οι καταρτιζόμενοι, και χω¬ 
ρίς τούτο να έχει δηλωθεί εγκαίρως στην ιστοσελί¬ 
δα της Δράσης, ή, σε περίπτωση αδυναμίας δήλωσης 
στην ιστοσελίδα της Δράσης, δεν έχει γνωστοποιηθεί 
στην ΕΥΕ-ΕΚΤ με οποιοδήποτε πρόσφορο μέσο, περι¬ 
κόπτεται η αμοιβή του παρόχου του προγράμματος 
που αντιστοιχεί στις μη υλοποιηθείσες σύμφωνα με 
το ωρολόγιο πρόγραμμα ανθρωποώρες κατάρτισης. 
Σε περίπτωση που διαπιστωθεί σε επόμενη επιτόπια 
επαλήθευση, ότι ελλείπουν εκ νέου αδικαιολογήτως 
από το χώρο της πρακτικής οι καταρτιζόμενοι, χωρίς 
την έγκαιρη σχετική ενημέρωση της ΕΥΕ, στην οικεία 
ιστοσελίδα, ή σε περίπτωση αδυναμίας στην ιστοσελί¬ 
δα της Δράσης, δεν έχει γνωστοποιηθεί στην ΕΥΕ-ΕΚΤ 
με οποιοδήποτε πρόσφορο μέσο, επιβάλλεται περικοπή 
των αντίστοιχων Επιταγών κατάρτισης. 

5.4. Σε περίπτωση που, κατά την επιτόπια επαλή¬ 
θευση της πρακτικής άσκησης, διαπιστωθεί ότι μία ή 
κάποιες από τις δηλωθείσες επιχειρήσεις πρακτικής 
δεν υφίστανται στις δηλωθείσες διευθύνσεις, και χωρίς 
την έγκαιρη σχετική ενημέρωση της ΕΥΕ, στην οικεία 
ιστοσελίδα, ή σε περίπτωση αδυναμίας δήλωσης στην 
ιστοσελίδα της Δράσης, δεν έχει γνωστοποιηθεί τούτο 
στην ΕΥΕ-ΕΚΤ με οποιοδήποτε πρόσφορο μέσο, τότε 
επιβάλλεται περικοπή 4% επί της αμοιβής του Παρόχου 
του προγράμματος. 

5.5. Στις περιπτώσεις όπου στο χώρο της πρακτικής 
άσκησης βρεθούν προστατευτικά μέσα, αλλά δεν χρησι¬ 
μοποιούνται, ενώ προβλέπονται στην οικεία Πρόσκληση, 
τότε επιβάλλεται περικοπή 2% επί της αμοιβής του 
Παρόχου του προγράμματος. 

5.6. Στις περιπτώσεις όπου στο χώρο της πρακτικής 
άσκησης δε βρεθούν προστατευτικά μέσα, ενώ προβλέ- 
πονται ως υποχρεωτικά στην οικεία Πρόσκληση, τότε 
επιβάλλεται περικοπή 5% επί της αμοιβής του Παρόχου 
του προγράμματος. 

5.7. Αν διαπιστωθεί ότι, κατά την υλοποίηση της πρα¬ 
κτικής άσκησης δεν έχει τηρηθεί η αναλογία εκπαιδευ¬ 
τών πρακτικής και καταρτιζόμενων, όπως αυτή ορίζεται 
στην οικεία πρόσκληση, τότε επιβάλλεται περικοπή της 
αμοιβής του παρόχου του προγράμματος ανάλογη με 
τα επιπλέον άτομα. 

Δηλαδή: Π = Επιπλέον άτομα χ ώρες πρακτικής άσκη¬ 
σης χ ωριαίο κόστος Κατάρτισης 

ΚΑΤΗΓΟΡΙΑ 6. 

Παρατυπίες/παραβάσεις που αφορούν στο οικονομικό 
αντικείμενο 

6.1. Στη περίπτωση προγραμμάτων που οδηγούν σε 
πιστοποίηση δεξιοτήτων των καταρτιζόμενων - ωφε¬ 
λούμενων ελέγχεται η εξόφληση του φορέα πιστοποί¬ 
ησης, και αν δεν υπάρχει εξόφληση τίθεται προθεσμία 
15 ημερών στον Πάροχο προς συμμόρφωση. Αν δεν 
συμμορφωθεί τότε επιβάλλεται περικοπή 5% επί της 
αμοιβής του Παρόχου του προγράμματος. 

6.2 Σε περίπτωση που ο Πάροχος κατά τη διάρκεια 
υλοποίησης του προγράμματος προβεί σε αλλαγές- 
αντικαταστάσεις σχετικές με τις επιχειρήσεις πρα¬ 
κτικής, χωρίς να έχει δηλωθεί στην ιστοσελίδα της 
Δράσης τουλάχιστον 1 ημέρα πριν από την αλλαγή/ 
αντικατάσταση, ή, σε περίπτωση αδυναμίας στην ιστο¬ 
σελίδα της Δράσης, δεν έχει γνωστοποιηθεί τούτο 
στην ΕΥΕ-ΕΚΤ με οποιοδήποτε πρόσφορο μέσο, επι¬ 
βάλλεται περικοπή 3% επί της αμοιβής του Παρόχου 
του Προγράμματος. 

6.3 Σε περίπτωση υλοποίησης προγραμμάτων Πληρο¬ 
φορικής σε αίθουσες οι οποίες δεν φέρουν τις σχετικές 
προδιαγραφές, επιβάλλεται περικοπή της συνολικής 
αμοιβής του Παρόχου του προγράμματος. 


6.4 Σε περίπτωση που δεν προσκομιστούν στην υπη¬ 
ρεσία εντός της οριζόμενης από την οικεία πρόσκληση 
προθεσμίας, τα απαιτούμενα απολογιστικά στοιχεία και 
δικαιολογητικά για την πληρωμή, ή αν αυτά υποβληθούν 
ελλιπή τάσσεται αρχικά στον Πάροχο προθεσμία για 
συμμόρφωση. Σε περίπτωση μη συμμόρφωσης εντός της 
τασσόμενης προθεσμίας, επιβάλλεται περικοπή 10% επί 
της αμοιβής του Παρόχου του Προγράμματος. 

ΚΑΤΗΓΟΡΙΑ 7. 

Παρατυπίες/παραβάσεις που αφορούν στην τήρηση 
των κανόνων προβολής και δημοσιότητας 

7.1. Στις περιπτώσεις που διαπιστώνεται πλημμελής 
τήρηση των ενεργειών προβολής, δημοσιοποίησης και 
ενημέρωσης των δυνητικά ωφελουμένων κατά την υλο¬ 
ποίηση του προγράμματος (έντυπα, αφίσες, ανάρτη¬ 
ση στην ιστοσελίδα του αναδόχου κλπ.), επιβάλλεται 
περικοπή μέχρι 3% επί της αμοιβής του Παρόχου του 
προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Απριλίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.9 1 ") 


Ηλεκτρονική Διεύθυνση: ήίίρ://νννννν.βί.9Γ - β-πΐ3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1550705140012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































